Az 1978-as sakkvilágbajnokság döntőjét a Fülöp-szigeteken Baguio Cityben rendezték. A korábbi gyakorlattól eltérően visszatértek a háború előtti világbajnoki mérkőzések feltételeihez, azaz a mérkőzés hat győzelemig tartott, függetlenül a játszmák számától. Karpov a 27. játszma után már 5–2-re vezetett, de a következő négy játszmából hármat megnyerve Korcsnoj 5–5-re egyenlített. Rögtön ezután azonban Karpov ismét nyerni tudott, ezzel 6–5 arányú győzelmével (21 döntetlen mellett) megvédte világbajnoki címét.